|  |  |  |
| --- | --- | --- |
|  | ***SPITALUL MUNICIPAL******„SF. DOCTORI COSMA ŞI DAMIAN” RĂDĂUŢI****725400 - Rădăuţi, Calea Bucovinei 34A, Jud. Suceava**CUI 4327367**Telefon: 0230-564067; Fax: 0230-562636**E-mail* *spitalradauti@yahoo.com**, www.spitalul-radauti.ro**Operator de date cu caracter personal nr. 13049* | **logo-anmcs-categorie-III-acreditare** |

**ANUNŢ**

**CONSILIUL DE ADMINISTRAŢIE AL SPITALULUI MUNICIPAL „SF. DR. COSMA ȘI DAMIAN” RĂDĂUȚI**

**Organizează**

**CONCURS PENTRU OCUPAREA FUNCŢIEI DE MANAGER – PERSOANĂ FIZICĂ**

În conformitate cu prevederile Dispoziției primarului municipiului Rădăuți nr. 319/24.03.2025, privind aprobarea Regulamentului de organizare şi desfăşurarea a concursului pentru ocuparea funcţiei de manager persoană fizică la Spitalul Municipal „Sf. Dr. Cosma și Damian” Rădăuți, modificată și completată prin Dispoziția primarului municipiului Rădăuți nr. 500 din 29.05.2025, Consiliul de Administraţie al Spitalului Municipal „Sf. Dr. Cosma și Damian” Rădăuți, organizează concurs pentru ocuparea funcţiei de manager spital persoană fizică.

Concursul va avea loc la sediul Spitalului Municipal „Sf. Dr. Cosma și Damian” Rădăuți, din jud. Suceava, mun. Rădăuți, Calea Bucovinei, nr. 34A, în perioada: 05.07.2025-21.07.2025, desfăşurându-se în două etape:

1. Etapa de verificare a îndeplinirii de către candidaţi a condiţiilor stabilite în anunţul de concurs, care va avea loc în perioada **07.07.2025 – 09.07.2025**, etapă eliminatorie;

2. Etapa de susţinere publică şi de evaluare a proiectului de management, care se va desfăşura pe baza temelor-cadru, în data de **17.07.2025, ora 10:00**.

**Calendarul de desfăşurare a concursului:**

- Data publicării anunțului la sediul spitalului, pe pagina de internet a spitalului, pe portal posturi.gov.ro, pe pagina de internet a Ministerului Sănătăţii: **04.06.2025**;

- Vizitarea spitalului de către candidaţii interesaţi – **18.06.2025**, în intervalul orar 10:00- 14:00;

- Perioada de depunere a dosarelor de concurs: **05.06.2025 – 04.07.2025**.Termen limită de înscriere a candidaţilor: **04.07.2025, ora 15:30**;

- Verificarea dosarelor candidaţilor – **07.07.2025**;

- Afişarea rezultatelor verificării dosarelor – **07.07.2025**;

- Depunerea contestaţiilor faţă de rezultatele verificării dosarelor – **08.07.2025** între orele 08:00 – 16:00;

- Soluţionarea contestaţiilor – **09.07.2025**;

- Afişarea rezultatelor contestaţiilor – **09.07.2025**;

- Afişarea pe site-ul unităţii a proiectelor de management ale candidaţilor admişi – **10.07.2025**;

- Susţinerea publică a proiectului de management – **17.07.2025**, ora 10:00;

- Afişarea rezultatelor – **17.07.2025**, ora 16:00;

- Depunerea contestaţiilor privind rezultatul probei de susținere a proiectului de management – **18.07.2025** între orele 08:00 – 16:00;

- Soluţionarea contestaţiilor – **21.07.2025**;

- Afişarea rezultatelor finale – **21.07.2025**.

**La concurs poate participa orice persoană fizică care întruneşte cumulativ următoarele condiţii:**

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii [nr. 53/2003](https://lege5.ro/App/Document/gi2tknjqge/legea-nr-53-2003-privind-codul-muncii?d=2025-05-14) - [Codul muncii](https://lege5.ro/App/Document/gi2tknjxgq/codul-muncii-din-2003?d=2025-05-14), republicată, cu modificările şi completările ulterioare;

d) este aptă din punct de vedere medical şi psihologic să exercite funcţia de manager. Atestarea stării de sănătate se face pe bază de examen medical de specialitate, de către medicul de familie sau de către unităţile sanitare abilitate, respectiv pe bază de evaluare psihologică organizată prin intermediul unităţilor specializate acreditate în condiţiile legii;

e) îndeplineşte condiţiile de studii şi vechime în specialitatea studiilor, prevăzute la art. 176 [alin. (2)](https://lege5.ro/App/Document/g42tmnjsgi/legea-nr-95-2006-privind-reforma-in-domeniul-sanatatii?pid=585225745&d=2025-05-14#p-585225745) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, respectiv trebuie să îndeplinească cumulativ următoarele condiții:

 e1) să fie absolvent de studii universitare de licenţă absolvite cu diplomă de licenţă sau echivalentă în medicină, specializarea medicină, medicină dentară, specializarea medicină dentară, ştiinţe juridice sau ştiinţe economice;

 e2)să fie absolvent cu diplomă a studiilor universitare de master în specialitatea studiilor necesare ocupării funcţiei sau cu diplomă conform prevederilor art. 57 alin. (2) din Legea nr. 199/2023, cu modificările şi completările ulterioare, cu excepţia absolvenţilor de medicină, specializarea medicină şi medicină dentară, specializarea medicină dentară;

 e3)să aibă cel puţin 5 ani vechime în specialitatea studiilor necesare ocupării funcţiei.

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 [alin. (2)](https://lege5.ro/App/Document/gmztonzsg42a/legea-nr-118-2019-privind-registrul-national-automatizat-cu-privire-la-persoanele-care-au-comis-infractiuni-sexuale-de-exploatare-a-unor-persoane-sau-asupra-minorilor-precum-si-pentru-completarea-legi?pid=289261148&d=2025-05-14#p-289261148) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii [nr. 76/2008](https://lege5.ro/App/Document/geytinbqge/legea-nr-76-2008-privind-organizarea-si-functionarea-sistemului-national-de-date-genetice-judiciare?d=2025-05-14) privind organizarea şi funcţionarea Sistemului Naţional de Date Genetice Judiciare, cu modificările ulterioare.

Nu pot candida la concursul de ocupare a funcţiei de manager membrii consiliului de administraţie al spitalului public care organizează concursul.

**Dosarul de înscriere** se depune la secretariatul Spitalului Municipal „Sf. Dr. Cosma și Damian” Rădăuți din Calea Bucovinei, nr. 34A, până la data de 04.07.2025, ora 15 :30 și va fi însoțit de opisul documentelor cuprinse în dosar, precizandu-se numărul total de pagini depuse.

Dosarul de înscriere trebuie să conţină următoarele documente:

a) cererea de înscriere la concurs;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului, şi avizul psihologic eliberat pe baza unei evaluări psihologice organizate prin intermediul unităţilor specializate acreditate în condiţiile legii, valabil potrivit prevederilor legale;

h) certificatul de integritate comportamentală din care să reiasă că nu a comis infracţiuni prevăzute la art. 1 [alin. (2)](https://lege5.ro/App/Document/gmztonzsg42a/legea-nr-118-2019-privind-registrul-national-automatizat-cu-privire-la-persoanele-care-au-comis-infractiuni-sexuale-de-exploatare-a-unor-persoane-sau-asupra-minorilor-precum-si-pentru-completarea-legi?pid=289261148&d=2025-05-14#p-289261148) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii [nr. 76/2008](https://lege5.ro/App/Document/geytinbqge/legea-nr-76-2008-privind-organizarea-si-functionarea-sistemului-national-de-date-genetice-judiciare?d=2025-05-14) privind organizarea şi funcţionarea Sistemului Naţional de Date Genetice Judiciare, cu modificările ulterioare;

i) curriculum vitae, model comun european;

j) proiectul de management;

k) declaraţie pe propria răspundere a candidatului că proiectul de management este conceput şi realizat integral de către candidat;

l) declaraţie pe propria răspundere privind conformitatea cu originalul a copiilor de pe documentele depuse la dosarul de înscriere.

La depunerea dosarului de înscriere, candidatul va primi un cod de identificare care este numărul de înregistrare a cererii de participare la concurs şi care va fi utilizat la afişarea rezultatelor concursului pentru fiecare candidat în parte.

La susţinerea proiectului de management poate participa mass-media, precum şi orice persoană care şi-a manifestat intenţia de a participa prin transmiterea unui e-mail la adresa **spitalradauti@yahoo.com**, cu precizarea numelui şi prenumelui persoanei interesate, iar intenţia de participare a fost confirmată de comisia de concurs cu cel puţin 24 de ore înainte de data susţinerii publice a proiectului de management. Confirmarea de participare se va efectua în ordinea cronologică a solicitărilor, în termen de maximum 24 de ore de la data primirii solicitării de participare.

În baza e-mailurilor primite, secretarul comisiei de concurs va întocmi o listă de participare la susţinerea publică a proiectului de management. Accesul în sala unde are loc susţinerea va fi limitat la persoanele a căror intenţie de participare a fost confirmată de comisia de concurs şi îşi dovedesc identitatea.

Orice persoană poate propune întrebări pentru candidaţi, menţionând candidatul căruia îi este adresată întrebarea, cu condiţia ca aceste întrebări să aibă legătură cu proiectul de management.

Nu se adresează candidatului întrebări referitoare la opiniile sale politice, activitatea sindicală, religie, etnie, sex, stare materială şi origine socială.

Întrebările vor fi adresate prin e-mail la adresa **spitalradauti@yahoo.com**, până la data de 16.07.2025, ora 10:00. Nu pot fi adresate direct întrebări de către persoanele aflate în sala unde se desfăşoară proba de concurs, cu excepţia membrilor comisiei de concurs.

Relaţii suplimentare se pot obţine la telefon **Tel: 0752.553.640,** luni – vineri in intervalul orar 08ºº-16ºº.

**BIBLIOGRAFIE**

1. **Din domeniul legislatiei:**
2. Legea nr.95/2006 privind reforma in domeniul sanatatii, republicata cu modificarile si completarile ulterioare – Titlul VII: Spitalele, cu modificarile si completarile ulterioare;
3. Legea nr. 53/2003 privind Codul muncii, republicata, cu modificarile si completarile ulterioare;
4. Legea nr.500/2002 privind finantele publice cu modificarile si completarile ulterioare;
5. Legea nr.98/2016, privind achizitiile publice, cu modificarile si completarile ulterioare;
6. HGR nr. 395/2016 pentru aprobarea Normelor metodologice de aplicare a prevederilor referitoare la atribuirea contractelor de achizitie publica /acordului cadru din Legea nr.98 privind achizitiile publice, cu modificarile si completarile ulterioare;
7. Hotărârea nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate, cu modificarile si completarile ulterioare;
8. Ordinul nr. 1.857/441/2023 privind aprobarea Normelor metodologice de aplicare a Hotărârii Guvernului nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate, cu modificarile si completarile ulterioare;
9. Ordinul Ministerului Finantelor Publice nr.1792/17.01.2002 pentru aprobarea Normelor metodologice privind angajarea, lichidarea, ordonantarea si plata cheltuielilor institutiilor publice, precum si organizarea, evidenta si raportarea angajamentelor bugetare si legale, cu modificarile si completarile ulterioare;
10. Ordinul Ministrului Sanatatii nr.1101/2016 privind aprobarea Normelor de supraveghere, prevenire si limitare a infectiilor asociate asistentei medicale in unitatile sanitare;
11. Ordinul Ministrului Sanatatii Publice nr. 914/2006 pentru aprobarea Normelor privind conditiile pe care trebuie sa le indeplineasca un spital in vederea obtinerii autorizatiei sanitare de functionare, cu modificarile si completarile ulterioare;
12. Ordinul Ministrului Sanatatii Publice nr. 1384/2010 privind aprobarea modelului- cadru al contractului de management si a listei indicatorilor de performanta a activitatii managerului spitalului public, cu modificarile si completarile ulterioare;
13. Ordinul Ministrului Sanatatii Publice nr. 921/2006 pentru stabilirea atributiilor comitetului director din cadrul spitalelor publice;
14. Ordinul Ministrului Sanatatii nr. 1091/2010 privind centralizarea consumului de medicamente din unitatile sanitare cu paturi;
15. Ordinul Secretarului General al Guvernului nr.600/2018 privind aprobarea Codului controlului intern/managerial al entitatilor publice, cu modificarile si completarile ulterioare;
16. Legea-cadru nr. 153/2017 privind salarizarea personalului plătit din fonduri publice, cu modificarile si completarile ulterioare;

 **Tema proiectului de management este la alegerea candidatului din urmatoarea lista de 5 teme:**

* 1. Planificarea si organizarea serviciilor de sanatate la nivelul spitalului;
	2. Siguranta si satisfactia pacientului;
	3. Managementul calitatii serviciilor medicale;
	4. Managementul resurselor umane;
	5. Performanta clinica si financiara a activitatii spitalului.

 **Proiectul se realizeaza individual de catre candidat si se dezvolta intr-un volum de maximum 15-20 pagini, tehnoredactate pe calculator, cu caractere Times New Roman, marimea 12, spatiere la un rand.**

 **Structura proiectului de management:**

1. Descrierea situatiei actuale a spitalului
2. Analiza SWOT a spitalului (puncte tari, puncte slabe, oportunitati, amenintari)
3. Identificarea problemelor critice
4. Selectarea unei probleme/unor probleme prioritare, cu motivarea alegerii facute
5. Dezvoltarea proiectului de management pentru problema prioritara identificata/problemelor prioritare identificate:
	1. Scop;
	2. Obiective;
	3. Activitati:

- definire;

- incadrare in timp-grafic Gantt;

- resurse necesare: umane, materiale, financiare;

- responsabilitati;

* 1. Rezultate asteptate;
	2. Indicatori-evaluare, monitorizare;
	3. Cunoasterea legislatiei relevante.

**PRESEDINTELE CONSILIULUI DE ADMINISTRATIE**

**OVIDIU MIHAIL REMUS CERNEȚCHI**